title: Jero Ketut
text: Prabu Suliawana nitahang patih idané nglaksanayang sayemwara. Nyen ja nyidang ngejuk kedis Gerudané, idup utawi mati, kapica linggih di puri. Gusti Patih lantas nunden juru carik nyobiahang sayemwarané tekéning krama di sajebag Puri Kertha Bumi. Nanging kramané tusing ada ané bani ngmilunin sayemwarané ento. Da ja nyambatang milu, pesu uling pondokné tusing bani. Makejang jejeh ngemasin mati sander Geruda.